
SA Narva Linna Arendus projekti "Äkkeküla olme- ja teenindushoone ehitamine" omafinantseeringu kinnitamine

1. ASJAOLUD JA MENETLUSE KÄIK
SA Narva Linna Arendus koostöös Narva Linna Arenduse ja Ökonoomika Ametiga valmistab ette projekti „Äkkeküla olme- ja teenindushoone ehitamine“ (edaspidi projekt). 
SA Narva Linna Arendus on Narva linna valitseva mõju all olev sihtasutus, mille põhieesmärgiks on muuhulgas sihtasutuse omandis või käsutuses oleva linna kinnisvara ja maa-alade arendamine linnaelanike huvides.

SA Narva Linna Arendus projekti ettepanek on saanud heakskiitu rahastamiseks maakondade arengustrateegiate elluviimise toetusmeetmest (MATA 2023) summas 500 000 eurot. Lisaks on MATA2023 jääkidest võimalik saada projektile täiendavat toetust summas kuni 153 000 eurot. Äkkeküla olme- ja teenindushoonet kaasrahastatakse Kultuuriministeeriumi Regionaalsete tervisespordikeskuste olme- ja teenindushoonete rajamise toetamise raames summas 470 000 eurot. 
Projekti „Äkkeküla olme- ja teenindushoone ehitamine“ eesmärk on rajada Äkkekülla multifunktsionaalses laskesuusatamise spordikeskuses spordihoone, mis aitab erinevate liikumisharrastuse ja õuespordi viise harrastada. Projekt soodustab laskesuusatamise arengut maakonnas,  mitmekesistab kvaliteetset sise- ja väliturismi teenust, parandab harrastusspordi, noorte- ja tippspordi ning liikumisharrastuse arengut, lõimumise, integratsiooni ning rekreatsiooni teenuseid. Projekti näeb ette olme- ja teenindushoone ehitustöid sh ehitustöödega kaasnevad tegevused (hangete ettevalmistamine ja korraldamine, tööprojekti koostamine, omanikujärelevalve, ehitusjuhtimine, autorijärelevalve jm abitegevused) ning projektijuhtimist sh finantsjuhtimist. 2023.aastal on alustatud olme- ja teenindushoone projekteerimistöödega. 
Projekti elluviimine on planeeritud 2023.-2025. aastatele. Projekti kogueelarveks on  planeeritud kuni 3 000 000 eurot. Maakondade arengustrateegiate elluviimise toetusmeetmest on võimalik saada toetust kuni 653 000 eurot. Lisaks Regionaalsete tervisespordikeskuste olme- ja teenindushoonete rajamise toetamise raames on saadud toetus summas 470 000 eurot. Võimalusel otsitakse ka teisi projekti kaasrahastuse võimalusi. Sihtasutuse omafinantseering on kuni 1 877 000 eurot. 2023.aasta linnaeelarves on ette nähtud 114 680 eurot olme- ja teenindushoone ehitusprojekti ja ekspertiisi koostamiseks. 

Projekt on vastavuses kehtiva Narva linna arengukava 2035 strateegilise eesmärgiga 1: Narva on rohelist eluviisi toetav linn: Tegevussuund 1.8 Avalik ruum on võrdselt kvaliteetne, liikuma kutsuv ja turvaline igal pool Narva linnas; tegevus: Äkkeküla tervise- ja spordikeskuse arendamine (sh projekti "Äkkeküla olme- ja teenindushoone ehitamine" ellu viimine). 
Linnavolikogu otsusega on vaja kinnitada sihtasutuse projekti omafinantseering. 
Projekti omafinantseerimise summad aastate lõikes kajastatakse Narva linna arengukavas sh eelarvestrateegias.
Projekti eeldatav omafinantseerimise vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):

	
	2023
	2024
	2025

	omafinantseerimine
	114 680
	0
	1 762 320


2. ÕIGUSLIKUD ALUSED
2.1. Vastavalt kohaliku omavalitsuse korraldamise seaduse (KOKS) § 22 lõike 1 punktile 8 kuulub volikogu ainupädevusse laenude ja teiste varaliste kohustuste võtmine.

2.2. Vastavalt KOKS § 371 lõikele 2 arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel. 

3. OTSUS
3.1 Kinnitada projekti “ Äkkeküla olme- ja teenindushoone ehitamine“ omafinantseering 2023.-2025. aastatel kuni 1 877 000 eurot.

3.2 Positiivse rahastamise otsuse korral lubada Narva Linnavalitsusel võtta laenu punktis 3.1 nimetatud omafinantseeringu katmiseks 2023.-2025. aastatel kuni 1 877 000 eurot ning näha ette omafinantseeringu summa Narva linna eelarves.
3.3 Projekti omafinantseerimise summad aastate lõikes kajastada Narva linna arengukavas sh eelarvestrateegias.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Tatjana Stolfat

Linnavolikogu esimees

